Liberalų sąjūdis

Liberalų sąjūdis (LS) – liberalios krypties Lietuvos politinė partija, susikūrusi 2006 m. vasario 25 d.

Istorija 
2005 m. gruodį naujos partijos steigimo iniciatoriai paskelbė Liberalų sąjūdžio Steigimo manifestą. Juo kvietė visus Lietuvos žmones, puoselėjančius skaidrumą ir demokratinį valdymą bei vienijamus liberalių idėjų, kurti Liberalų sąjūdį, kadangi steigėjų nuomone, Lietuvoje tuo metu nebuvo nė vienos partijos, atstovaujančios liberalioms vertybėms ir moraliai politikai. Tarp steigimo iniciatorių buvo Eugenijus Gentvilas, Petras Auštrevičius, Gintaras Steponavičius, Eligijus Masiulis, Vidmantas Martikonis, Dalia Teišerskytė, Algirdas Gricius, Dainius Pūras ir daugelis kitų.

2006 m. vasario 25 d. partijos steigiamajame suvažiavime 1741 steigėjo balsu priimtas sprendimas įsteigti naują politinę partiją. Patvirtinti partijos įstatai ir programa. Slaptu balsavimu iš 2 kandidatų partijos pirmininku išrinktas Seimo narys Petras Auštrevičius. Taip pat buvo išrinkta 15 narių valdyba. Partijos pirmininko pavaduotojais patvirtinti Gintaras Steponavičius, Eligijus Masiulis, Arūnas Štaras, Dalia Teišerskytė, Rimantas Mikaitis ir Gintaras Šileikis. Seimo narys Gintaras Steponavičius patvirtintas partijos pirmininko pirmuoju pavaduotoju.

Lietuvos Respublikos liberalų sąjūdis partijos programoje "PILIEČIŲ RESPUBLIKA" įsipareigojo siekti teisingos Lietuvos, išsilavinusios visuomenės ir pasiturinčio žmogaus.
 
2008 m. vasario 9 d. partijos pirmininku išrinktas Eligijus Masiulis.

2016 m. vasario mėn. iškeltas naujas rinkiminis šūkis – "Už Lietuvą, kurioje norisi gyventi!".

2016 m. naujuoju partijos pirmininku išrinktas Remigijus Šimašius. Liberalų sąjūdžio Seimo rinkimų sąrašo lyderiu paskelbtas Eugenijus Gentvilas.

2016 m. Lietuvos Respublikos Seimo rinkimų pirmame ture partija surinko 9,06 % dalyvavusių rinkėjų balsų ir gavo 8 mandatus. Dar 6 mandatus partija laimėjo antrame rinkimų ture ir iš viso gavo 14 mandatų.

2019 m. rugsėjo 21 d. partijos pirmininke išrinkta Viktorija Čmilytė-Nielsen.

Dalyvavimas rinkimuose 
 2008 m. Lietuvos Respublikos Seimo rinkimai: 11 mandatų (iš 141).
 2009 m. Europos Parlamento rinkimai: 1 mandatas (iš 12).
 2012 m. Lietuvos Respublikos Seimo rinkimai: 10 mandatų (iš 141).
 2014 m. Europos Parlamento rinkimai: 2 mandatai (iš 11).
2015 m. Lietuvos savivaldybių tarybų rinkimai: 217 mandatų, 9 išrinkti merai.
2016 m. Lietuvos Respublikos Seimo rinkimai: 14 mandatų (iš 141).
2019 m. Lietuvos savivaldybių tarybų rinkimai: 126 mandatai, 6 išrinkti merai.
2020 m. Lietuvos Respublikos Seimo rinkimai: 13 mandatų (141).

Liberalų sąjūdis Europos Parlamente 
Šiuo metu Europos Parlamente Liberalų sąjūdžiui atstovauja politikas, buvęs diplomatas Petras Auštrevičius.

Liberalų sąjūdis Seime 
Liberalų sąjūdžio frakcijai 2016-2020 m. XII Seime iš viso priklausė 15 Seimo narių: Virgilijus Alekna, Aušrinė Armonaitė (Frakcijos narė nuo 2016-11-14 iki 2017-09-20; nuo 2018-09-20 iki 2018-11-05; Frakcijos seniūno pavaduotoja nuo 2017-09-21 iki 2018-09-19), Juozas Baublys, Viktorija Čmilytė-Nielsen (Frakcijos narė nuo 2016-11-14 iki 2017-04-19, nuo 2017-09-21 iki 2018-09-19; Frakcijos seniūno pavaduotoja nuo 2017-04-20 iki 2017-09-20, nuo 2018-09-20 iki 2018-12-04; Frakcijos seniūnė nuo 2018-12-05), Vitalijus Gailius (iki 2019-04-10), Arūnas Gelūnas (iki 2019-04-01), Eugenijus Gentvilas (Frakcijos seniūnas nuo 2016-11-14 iki 2018-12-04; frakcijos narys nuo 2018-12-05 iki 2020-11-13), Simonas Gentvilas, Kęstutis Glaveckas, Ričardas Juška (Frakcijos narys iki 2018-12-04, Frakcijos seniūnės pavaduotojas nuo 2018-12-05), Jonas Liesys, Gintaras Steponavičius (Frakcijos seniūno pavaduotojas iki 2017-04-19, Frakcijos narys nuo 2017-04-20 iki 2017-05-22), Dovilė Šakalienė (Frakcijos narė nuo 2017-06-15 iki 2017-11-06), Gintaras Vaičekauskas, Jonas Varkalys.

Liberalų sąjūdžio frakcija 2020-2024 m. XIII Seime sudaro 11 Seimo narių: Eugenijus Gentvilas (Frakcijos seniūnas nuo 2020-11-13), Ričardas Juška (Frakcijos seniūno pavaduotojas), Virgilijus Alekna, Andrius Bagdonas, Juozas Baublys, Simonas Gentvilas, Arminas Lydeka, Raimundas Lopata, Viktoras Pranckietis, Romualdas Vaitkus, Jonas Varkalys.

Liberalų sąjūdis Lietuvos Respublikos Vyriausybėje 
XV-oje Lietuvos Respublikos Vyriausybėje Liberalų sąjūdžiui 2008–2012 m. atstovavo Eligijus Masiulis (susisiekimo ministras), Gintaras Steponavičius (švietimo ir mokslo ministras) bei Remigijus Šimašius (teisingumo ministras).

XVII-oje Lietuvos Respublikos Vyriausybėje 2020-2024 m. Liberalų sąjūdžiui atstovauja Simonas Gentvilas (aplinkos ministerija) ir Simonas Kairys (kultūros ministerija).

Liberalų sąjūdžio merai savivaldybėse 
Antanas Černeckis, Rietavo meras
Vitalijus Gailius, Joniškio rajono meras
Dovydas Kaminskas, Tauragės rajono meras
Audrius Klišonis, Plungės rajono meras
Edita Rudelienė, Trakų rajono merė
Kęstutis Vaitukaitis, Elektrėnų savivaldybės meras
Vaidas Bendaravičius, Pagėgių meras

Liberalų sąjūdžio vicemerai savivaldybėse 
Audronė Balnionienė, Klaipėdos rajono vicemerė
Valdemaras Jakštas, Panevėžio miesto vicemeras
Jonas Eugenijus Bačinskas, Rietavo vicemeras
Ligita Kazlauskienė, Pagėgių vicemerė

Pirmininkai 
 2006–2008 m. Petras Auštrevičius
 2008–2016 m. Eligijus Masiulis 
 2016 m. gegužės 12-18 d. Antanas Guoga (laikinai einantis pareigas) 
 2016–2017 m. Remigijus Šimašius 
 2017-2019 m. Eugenijus Gentvilas
 nuo 2019 m. Viktorija Čmilytė-Nielsen

Valdyba
2019 m. rugsėjo 21 d. Partijos suvažiavimas patvirtino naujuosius Liberalų sąjūdžio valdybos narius:
Viktorija Čmilytė-Nielsen, partijos pirmininkė

Pirmininko pavaduotojai 
Edita Rudelienė, pirmoji pirmininkės pavaduotoja
Vitalijus Gailius,  pirmininkės pavaduotojas
Andrius Bagdonas, pirmininkės pavaduotojas
Dovydas Kaminskas, pirmininkės pavaduotojas
Simonas Kairys, pirmininkės pavaduotojas
Audrius Klišonis, pirmininkės pavaduotojas
Simonas Gentvilas, pirmininkės pavaduotojas
Orinta Omelytė, pirmininkės pavaduotoja

Kiti valdybos nariai 
Eugenijus Gentvilas, valdybos narys
Marcijonas Urmonas, valdybos narys
Petras Auštrevičius, valdybos narys
Kęstutis Vaitukaitis, valdybos narys
Raimondas Imbrasas, valdybos narys
Daiva Juodelienė, valdybos narė
Sigitas Šliažas, valdybos narys
Alina Batulevičienė, valdybos narė
Audrius Endzinas, valdybos narys
Darius Lukoševičius, valdybos narys
Nijolė Makštutienė, valdybos narė
Gintaras Šurna, valdybos narys
Karolis Stasiukėnas, valdybos narys
Žydrūnas Purauskis, valdybos narys
Valdemaras Jakštas, valdybos narys
Ričardas Juška, valdybos narys

Nuorodos 
 Lietuvos Respublikos liberalų sąjūdis (oficiali svetainė)
 Liberalų sąjūdžio frakcija Seime

Šaltiniai 

Lietuvos partijos
Liberalų partijos